Xorijga tashkillashtirilgan mehnat migratsiyasiga ketayotgan fuqarolarni ragʻbatlantirish boʻyicha qoʻshimcha chora-tadbirlar toʻgʻrisida
(resolution, 2022-03-02)

Vaqtinchalik mehnat faoliyatini amalga oshirish uchun xorijga joʻnab ketayotgan fuqarolarning huquq va manfaatlari himoya qilinishini taʼminlash, ularga zarur huquqiy, ijtimoiy, axborot-maslahat yordami koʻrsatish va moddiy qoʻllab-quvvatlash hamda Oʻzbekiston Respublikasi Prezidentining 2020-yil 29-dekabrdagi Oliy Majlisga Murojaatnomasida belgilangan vazifalarning oʻz vaqtida amalga oshirilishini taʼminlash maqsadida: 1. Quyidagilar: a) Oʻzbekiston Respublikasi Prezidentining 2020-yil 11-avgustdagi “Kambagʻal va ishsiz fuqarolarni tadbirkorlikka jalb qilish, ularning mehnat faolligini oshirish va kasb-hunarga oʻqitishga qaratilgan hamda aholi bandligini taʼminlashga oid qoʻshimcha chora-tadbirlar toʻgʻrisida”gi PQ-4804-son qaroriga muvofiq: Bandlik va mehnat munosabatlari vazirligiga taʼlim tashkilotlarining mehnat organlari yoʻllanmasi bilan yuborilgan ishsiz fuqarolarni kasb-hunar, tadbirkorlik asoslari va xorijiy tillarga oʻqitish bilan bogʻliq xarajatlarini Bandlikka koʻmaklashish davlat jamgʻarmasi mablagʻlari hisobidan qoplashga ruxsat berilganligi; “Ishga marhamat” monomarkazlari hamda kasb-hunarga oʻqitish markazlarida bitiruvchilarning kasbiy malakasini WorldSkills standartlari asosida baholash, shuningdek, baholashdan muvaffaqiyatli oʻtgan bitiruvchilarga Skills pasportini berish amaliyoti yoʻlga qoʻyilganligi; b) Oʻzbekiston Respublikasi Prezidentining 2018-yil 5-martdagi “Vaqtinchalik mehnat faoliyatini olib borish uchun respublika hududidan transport orqali chet elga joʻnab ketish vaqtida oʻzbekiston respublikasi fuqarolarining xavfsizligini taʼminlash chora-tadbirlari toʻgʻrisida”gi PQ-3584-son qaroriga muvofiq 2021-yil 8-iyunga qadar mehnat migratsiyasiga ketayotgan fuqarolarga Tashqi mehnat migratsiyasi agentligi huzuridagi maxsus kassalar orqali aviabiletlarni imtiyozli tariflar boʻyicha sotib olish huquqi berilganligi maʼlumot uchun qabul qilinsin. 2. Shunday tartib oʻrnatilsinki, unga muvofiq 2021-yil 1-sentabrdan boshlab 2022-yil 31-dekabrga qadar Xorijda mehnat faoliyatini amalga oshirayotgan fuqarolarni qoʻllab-quvvatlash hamda ularning huquq va manfaatlarini himoya qilish jamgʻarmasi (keyingi oʻrinlarda — Jamgʻarma) mablagʻlari hisobidan “Labor-migration” dasturiy majmuasida roʻyxatdan oʻtgan va tashkillashtirilgan mehnat migratsiyasiga ketayotgan fuqarolarga: xorijiy tillar va (yoki) kasb boʻyicha malaka imtihonlarini topshirish bilan bogʻliq xarajatlarini qoplash uchun, basharti ular muvaffaqiyatli topshirilganda — bazaviy hisoblash miqdorining uch baravarigacha miqdorda; yoʻl chiptasini xarid qilish bilan bogʻliq xarajatlarini qoplash uchun — bazaviy hisoblash miqdorining ikki baravarigacha miqdorda; rivojlangan davlatlarda mehnat faoliyatini amalga oshirishga “ishchi viza”ni rasmiylashtirish bilan bogʻliq xarajatlarini qoplash uchun — bazaviy hisoblash miqdorining besh baravarigacha miqdorda kompensatsiya toʻlanadi. Bunda: a) mazkur bandda nazarda tutilgan kompensatsiyani olish uchun mehnat migratsiyasiga ketayotgan fuqaro “labor-migration” dasturiy majmuasi orqali masofaviy tarzda yoki bevosita Tashqi mehnat migratsiyasi agentligi va Bandlikka koʻmaklashish markazlariga ariza bilan murojaat qiladi; b) ariza Tashqi mehnat migratsiyasi agentligi tomonidan 1 ish kuni ichida koʻrib chiqiladi; v) fuqaroga mazkur bandda nazarda tutilgan kompensatsiyalarni toʻlash asosli deb topilganda: xorijiy tillar yoki kasb boʻyicha malaka imtihonlarini topshirish bilan bogʻliq xarajatlarni qoplash uchun kompensatsiya summasi fuqaro tomonidan arizada koʻrsatilgan imtihon oʻtkaziladigan tashkilotlarning hisob raqamiga; yoʻl chiptasini xarid qilish bilan bogʻliq xarajatlarni qoplash uchun kompensatsiya summasi fuqaro tomonidan arizada koʻrsatilgan yoʻl chiptasini sotadigan kassa yoki transport tashkilotining hisob raqamiga; “ishchi viza”ni rasmiylashtirish bilan bogʻliq xarajatlarni qoplash uchun kompensatsiya summasi fuqaro tomonidan arizada koʻrsatilgan “ishchi viza”ni beruvchi tashkilotning hisob raqamiga toʻlab beriladi. 3. Bandlik va mehnat munosabatlari vazirligi (E. Muxitdinov) 2021-yil 1-sentabrga qadar: “labor-migration” dasturiy majmuasida mehnat migratsiyasiga ketayotgan fuqarolarga mazkur qarorda nazarda tutilgan kompensatsiyalarni olish imkonini beruvchi alohida sahifa tashkil qilinishini taʼminlasin; Tashqi mehnat migratsiyasi agentligi va Bandlikka koʻmaklashish markazlari xodimlari uchun mehnat migratsiyasiga ketayotgan fuqarolarga xizmat koʻrsatish, ularga qonunchilik hujjatlarida belgilangan imtiyoz, subsidiya va kompensatsiyalarni olishga koʻmaklashish masalalari boʻyicha oʻquv kurslarini yoʻlga qoʻysin; mehnat migratsiyasiga ketayotgan fuqarolarga kompensatsiyalarni toʻlashda korrupsiya holatlariga, ortiqcha sarsongarchilik va qogʻozbozlikka yoʻl qoʻymaslik boʻyicha zarur choralarni koʻrsin. 4. Belgilansinki, 2021-yil 1-avgustdan boshlab transport kompaniyalarining (zaruratga qarab, tez tibbiy yordamning koʻchma brigadalarining) mehnat migratsiyasida boʻlgan davrida jarohat olgan, baxtsiz hodisaga duch kelgan, oʻtkir yoki ogʻir kasalga chalingan fuqarolarni, shu jumladan ularning voyaga yetmagan farzandlarini Oʻzbekiston Respublikasiga olib kelish bilan bogʻliq xarajatlari, shuningdek, ushbu fuqarolarni tibbiyot xodimi kuzatuvi ostida qaytarishda tibbiyot xodimining xizmat safari xarajatlari Jamgʻarma mablagʻlari hisobidan qoplab beriladi. 5. Vazirlar Mahkamasining 2018-yil 12-sentabrdagi 725-son qarori bilan tasdiqlangan Bandlik va mehnat munosabatlari vazirligi huzuridagi Xorijda mehnat faoliyatini amalga oshiruvchi fuqarolarni qoʻllab-quvvatlash hamda ularning huquq va manfaatlarini himoya qilish jamgʻarmasi faoliyatini tashkil etish tartibi toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 6. Moliya vazirligi (T. Ishmetov) 2021-yilda mazkur qarordagi chora-tadbirlarni amalga oshirish uchun Jamgʻarmaga 52 milliard soʻm miqdoridagi mablagʻlar ajratilishini taʼminlasin. 7. Oʻzbekiston Milliy teleradiokompaniyasi (A. Xadjayev) Bandlik va mehnat munosabatlari vazirligi (E. Muxitdinov) bilan birgalikda mehnat migratsiyasiga ketayotgan fuqarolarga davlat tomonidan koʻrsatiladigan qoʻllab-quvvatlash choralari, ularga toʻlanadigan kompensatsiyalar va subsidiyalar toʻgʻrisida maxsus dastur va lavhalarni efirga uzatib borsin. 8. Bandlik va mehnat munosabatlari vazirligi manfaatdor vazirlik va idoralar bilan birgalikda ikki oy muddatda qonunchilik hujjatlariga mazkur qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 9. Mazkur qarorning ijrosini nazorat qilish Oʻzbekiston Respublikasi Bosh vazirining maslahatchisi M.A. Xayriddinov, moliya vaziri T.A. Ishmetov hamda bandlik va mehnat munosabatlari vazirining birinchi oʻrinbosari E.M. Muxitdinov zimmasiga yuklansin. 1. 2-bandning ikkinchi xatboshisi quyidagi tahrirda bayon etilsin: “Jamgʻarma joylashgan joy: Toshkent shahar, Chilonzor tumani, Lutfiy koʻchasi, 47-uy.”. 2. 6-band quyidagi mazmundagi yettinchi va sakkizinchi xatboshilar bilan toʻldirilsin: “labor-migration” dasturiy majmuasida roʻyxatdan oʻtgan, xorijiy tillar yoki kasblarga oʻqigan va uyushgan holda tanlash tartibida mehnat migratsiyasiga ketayotgan fuqarolarga xorijiy tillar yoki kasb boʻyicha muvaffaqiyatli topshirilgan malaka imtihoni xarajatlarini toʻlab berish, xorijga ketish uchun yoʻl transport chiptasini xarid qilishga kompensatsiya toʻlash; rivojlangan davlatlarga uyushgan holda tanlash tartibida mehnat migratsiyasiga ketayotgan fuqarolarga “ishchi viza”ni rasmiylashtirish xarajatlarini qoplab berish”; yettinchi — toʻqqizinchi xatboshilar tegishincha toʻqqizinchi — oʻn birinchi xatboshilar deb hisoblansin. 3. Nizomga ilovaning matni quyidagi tahrirda bayon etilsin: T/r Jamgʻarma mablagʻlaridan foydalanish yoʻnalishlari Xarajatlarni toʻlash uchun talab etiladigan hujjatlar Nazarda tutiladigan choralar Moliyalashtirish limiti** 1. Xorijda mehnat faoliyatini amalga oshirish davrida zoʻravonlikka, majburiy mehnatga duchor boʻlgan va kamsitilgan, mehnat va boshqa huquqlari buzilgan, murakkab moliyaviy ahvolda qolgan va shaxsini tasdiqlovchi hujjatlarsiz, yashash uchun mablagʻsiz qolgan Oʻzbekiston Respublikasi fuqarolarini huquqiy va ijtimoiy himoya qilish, ularga moddiy yordam berish. 1. Huquqiy va ijtimoiy himoya, moddiy yordam soʻrab Tashqi mehnat migratsiyasi agentligi (Agentlik) boshligʻi nomiga ariza. 2. Ariza beruvchining shaxsini tasdiqlovchi hujjatlar (hujjatlar yoʻqolgan hollar bundan mustasno). 3. Xorijda mehnat faoliyatini amalga oshirish toʻgʻrisidagi tasdiqlovchi hujjatlar (mehnat faoliyatini amalga oshirish uchun ruxsatnoma yoki xorijiy davlatga mehnat faoliyatini amalga oshirish uchun kirib kelganligini tasdiqlovchi hujjat yoki mehnat shartnomasi yoxud mehnat sohasidagi nazorat boʻyicha vakolatli organ maʼlumotnomasi). 4. Murojaat qilgan shaxs xorijda mehnat faoliyatini amalga oshirish davrida zoʻravonlikka, majburiy mehnatga duchor boʻlgani va kamsitilgani, mehnat va boshqa huquqlari buzilgani, murakkab moliyaviy ahvolda qolgani va shaxsini tasdiqlovchi hujjatlarsiz, yashash uchun mablagʻsiz qolgani toʻgʻrisida ishga joylashtirilgan mamlakat sudi yoki huquqni muhofaza qilish organlari, vakolatli xalqaro tashkilotlar tasdiqnomasi (agar mavjud boʻlsa). 1. Murojaat qilganlarni himoya qilish maqsadida advokatning, yuridik xizmatlar koʻrsatuvchi tashkilotlarning yoki huquqni muhofaza qilish tashkilotlarining xizmatlariga haq toʻlash. 3 ming AQSH dollarigacha 2. Xostellar va sutkalik mehmonxonalar tomonidan koʻrsatilgan xizmatlarga haq toʻlash (mablagʻsiz va yashash joyisiz qolgan fuqarolar uchun). 0,3 ming AQSH dollarigacha 3. Murojaat qilgan fuqarolarni huquqiy va ijtimoiy himoya qilish masalalari boʻyicha ishga joylashtiriladigan mamlakatning vakolatli organlariga murojaatlar yuborish. – 4. Oʻzbekiston Respublikasiga qaytish uchun avia (ekonomklass) va temir yoʻl (platskart vagonlar) chiptalari haqini toʻlash. Transport kompaniyalari narxlariga muvofiq 5. Xorijiy ish beruvchilarda mavjud boʻlgan boʻsh ish oʻrinlarini taklif qilish. – 6. Bir martalik moddiy yordam toʻlash. Bazaviy hisoblash miqdorining ikki baravari miqdorida 2. Mehnat migratsiyasida boʻlgan davrida jarohat olgan, baxtsiz hodisaga duch kelgan, oʻtkir yoki ogʻir kasalga chalingan fuqarolarga, agar ular mehnat migranti mablagʻlari yoki tibbiy sugʻurta hisobiga koʻrsatilgan tibbiy xizmatlar haqini toʻlay olmasa, tibbiy xizmat koʻrsatish. 1. Mablagʻlar yoki tibbiy sugʻurta polisi yoʻqligi sabablarini koʻrsatgan holda Agentlik boshligʻi nomiga ariza (shoshilinch tibbiy xizmat koʻrsatilgan hollar mustasno). 2. Ariza beruvchining shaxsini tasdiqlovchi hujjatlar. 3. Oʻzbekiston Respublikasi Davlat chegarasini kesib oʻtish muddati 7 va undan ortiq kunni tashkil etsa, xorijda mehnat faoliyatini amalga oshirish toʻgʻrisidagi tasdiqlovchi hujjatlar (mehnat faoliyatini amalga oshirish uchun ruxsatnoma yoki xorijiy davlatga mehnat faoliyatini amalga oshirish uchun kirib kelganligini tasdiqlovchi hujjat yoki mehnat shartnomasi yoxud mehnat sohasidagi nazorat boʻyicha vakolatli organ maʼlumotnomasi). 4. Ishga joylashtirilgan mamlakatning sogʻliqni saqlash organlari tomonidan berilgan tibbiy yordam olish zaruratini tasdiqlovchi maʼlumotnoma (hujjat). 1. Ishga joylashtirilgan mamlakatning sogʻliqni saqlash muassasalariga koʻrsatilgan tibbiy xizmatlar haqini toʻliq yoki qisman toʻlash, shu jumladan mehnat migratsiyasiga yuborilayotgan/undan qaytayotgan shaxslar yoʻl-transport hodisalariga uchragan boʻlsa, ularga shoshilinch tibbiy yordam koʻrsatish. 1,5 ming AQSH dollarigacha 2. Sugʻurta polisi hisobiga xarajatlar toʻlanmaganligi sababi toʻgʻrisida xorijiy ish beruvchiga va sugʻurta kompaniyasiga soʻrov yuborish. – 3. Oʻzbekiston Respublikasiga qaytish uchun, shu jumladan ogʻir kasalga chalingan odamlar hamda ularning voyaga yetmagan farzandlari tashilishini hisobga olgan holda transport kompaniyalari (zaruratga qarab, tez tibbiy yordamning koʻchma brigadalari) haqini toʻlash. Transport kompaniyalari, tibbiy muassasalar narxlariga muvofiq 4. Tibbiyot xodimi kuzatuvi ostida fuqarolarni Oʻzbekiston Respublikasiga qaytarishda tibbiyot xodimining xizmat safari haqini toʻlash. Transport, yashashva sutkalik xarajatlarni belgilangan normalarga muvofiq 3. Mehnat migratsiyasida boʻlgan davrda vafot etgan Oʻzbekiston Respublikasi fuqarolari jasadlarini, shuningdek, mehnat faoliyati vaqtida mayib boʻlgan yoki ogʻir jarohatlar olgan Oʻzbekiston Respublikasi fuqarolarini olib kelish. 1. Agentlik boshligʻi nomiga ariza (fuqarolar vafot etgan boʻlsa — yaqin qarindoshlar yoki boshqa shaxslar murojaati, bunda ularning shaxsini tasdiqlovchi hujjatlar ham taqdim etiladi). 2. Vafot etgan fuqaro pasportining nusxasi. 3. Agar mehnat migranti ishga joylashtirilgan mamlakat hududida vafot etgan boʻlsa, ushbu mamlakatning vakolatli organi tomonidan berilgan oʻlimni tasdiqlovchi maʼlumotnoma. 4. Xorijda mehnat faoliyatini amalga oshirish toʻgʻrisidagi tasdiqlovchi hujjatlar (mehnat faoliyatini amalga oshirish uchun ruxsatnoma yoki xorijiy davlatga mehnat faoliyatini amalga oshirish uchun kirib kelganligini tasdiqlovchi hujjat yoki mehnat shartnomasi yoxud mehnat sohasidagi nazorat boʻyicha vakolatli organ maʼlumotnomasi). 5. Ogʻir jarohatlar olganligi va mayib boʻlganligi toʻgʻrisida tibbiyot muassasasining maʼlumotnomasi (koʻchirmalar, xulosalar, kasallik tarixi). 1. Vafot etgan shaxs jasadini olib ketish uchun uni urf-odatlarga koʻra tayyorlash xizmatlari va boshqa xizmatlar haqini toʻlash. 1 ming AQSH dollarigacha 2. Vafot etgan shaxsning jasadini Oʻzbekiston Respublikasiga tashish boʻyicha transport kompaniyalari xizmatlari haqini toʻlash. Transportkompaniyalarinarxlariga muvofiq 3. Oʻzbekiston Respublikasiga qaytish uchun, shu jumladan ogʻir kasalga chalingan odamlar tashilishini hisobga olgan holda transport kompaniyalari haqini toʻlash. Transportkompaniyalarinarxlariga muvofiq 4. Avval xorijga uyushgan holda olish doirasida ishlashga yuborilgan va ishga joylashtirilgan mamlakat qonun hujjatlarini buzishi natijasida deportatsiya qilingan Oʻzbekiston Respublikasi fuqarolarini qaytarish, toʻlangan mablagʻlarni keyinchalik mazkur fuqarolar hisobidan qoplash, shuningdek, xorijiy ish beruvchilar tomonidan ishga joylashtirish boʻyicha kelishilgan shartlar bajarilmagan boʻlsa, Oʻzbekiston Respublikasi fuqarolarini qaytarish. 1. Agentlik boshligʻi nomiga ariza. 2. Ariza beruvchi shaxsini tasdiqlovchi hujjatlar. 3. Xorijda mehnat faoliyatini amalga oshirish toʻgʻrisidagi tasdiqlovchi hujjatlar (mehnat faoliyatini amalga oshirish uchun ruxsatnoma, mehnat shartnomasi yoki mehnat sohasidagi nazorat boʻyicha vakolatli organ maʼlumotnomasi). 4. Ishga joylashtirilgan mamlakat sudi yoki huquqni muhofaza qilish organlarining deportatsiyani (chiqarib yuborishni) tasdiqlashi (qaror, xulosa, maʼlumotnoma va boshqalar). 5. Xorijiy ish beruvchilar tomonidan ishga joylashtirish boʻyicha kelishilgan shartlar buzilganligini tasdiqlovchi hujjatlar (Agentlik, Oʻzbekiston rekruting tashkilotlari, ishga joylashtirilgan mamlakatning mehnat sohasidagi nazorat boʻyicha vakolatli organlari xulosalari). 1. Oʻzbekiston Respublikasiga qaytgunga qadar mehmonxonalar va sutkalik mehmonxonalar xizmatlari haqini toʻlash (mablagʻsiz va yashash joyisiz qolgan fuqarolar uchun). 1 ming AQSHdollarigacha 2. Fuqarolarning mehnat huquqlarini himoya qilish masalalari boʻyicha ishga joylashtirilgan mamlakatning vakolatli organlariga murojaatlar yuborish (xorijiy ish beruvchi ishga joylashtirish shartlarini buzganda). – 3. Oʻzbekiston Respublikasiga qaytish uchun avia (ekonomklass) va temir yoʻl (platskart vagonlar) chiptalari haqini toʻlash. Transportkompaniyalarinarxlariga muvofiq 4. Xorijiy ish beruvchilarda mavjud boʻlgan boʻsh ish oʻrinlarini taklif qilish (deportatsiya va chiqarib yuborish holatlari bundan mustasno). – 5. Fuqarolar Oʻzbekiston Respublikasiga qaytib kelgach, ularni qaytarishga sarflangan mablagʻlarni qoplash toʻgʻrisida shartnoma tuzish. – 5. Ketishdan oldin moslashtirish, kasbga tayyorlash, oʻqitish va chet tillarni bilishini sinash markazlarini tashkil etish, jihozlash va taʼminlash, mehnat faoliyatini amalga oshirish uchun xorijga joʻnab ketayotgan fuqarolarning kasbiy malakasini tasdiqlash. 1. Agentlikning markaz tashkil etish zarurati toʻgʻrisidagi iltimosi. 2. Bandlik va mehnat munosabatlari vazirligining ketishdan oldin moslashtirish, kasbga tayyorlash, oʻqitish va chet tillarni bilishini sinash markazlarini tashkil etish toʻgʻrisidagi qarori, mehnat faoliyatini amalga oshirish uchun xorijga joʻnab ketayotgan fuqarolarning kasbiy malakasini tasdiqlash. 3. Qurish, rekonstruksiya qilish, kapital va joriy taʼmirlash (zarur boʻlsa) va jihozlash boʻyicha xarajatlar smetasi, shuningdek, asbob-uskunalar yetkazib berish uchun kontraktlar (loyihalashtiruvchilar, pudratchilar va yetkazib beruvchi belgilangan tartibda saralangandan keyin). 1. Qurish, rekonstruksiya qilish, kapital va joriy taʼmirlash boʻyicha loyihalashtiruvchilar va pudratchilarni, shuningdek, asbob-uskunalar yetkazib beruvchilarni tanlash. 2. Moliyalashtirish: tasdiqlangan rejalarga muvofiq zarur boʻlsa, parallel loyihalashtirish va qurish shartlari asosida qurish, rekonstruksiya qilish, kapital va joriy taʼmirlash ishlari; tasdiqlangan shartnomalarga muvofiq asbob-uskunalar yetkazib berish. Tasdiqlangan smetalarva tuzilgan kontraktlarga muvofiq 6. “labor-migration” dasturiy majmuasida roʻyxatdan oʻtgan, xorijiy tillar yoki kasblarga oʻqigan va uyushgan holda tanlash tartibida mehnat migratsiyasiga ketayotgan fuqarolarga xorijiy tillar yoki kasb boʻyicha muvaffaqiyatli topshirilgan malaka imtihoni xarajatlarini toʻlab berish, xorijga ketish uchun yoʻl transport chiptasini xarid qilishga kompensatsiya toʻlash. 1. Agentlik boshligʻi nomiga ariza. 2. Ariza beruvchining shaxsini tasdiqlovchi hujjatlar. 1. Xorijiy tillar yoki kasb boʻyicha muvaffaqiyatli topshirilgan malaka imtihoni xarajatlarini toʻlab berish. Bazaviy hisoblash miqdorining uch baravari miqdorida 2. Xorijga ketish uchun yoʻl transport chiptasini xarid qilishga kompensatsiya toʻlash ***. Bazaviy hisoblash miqdorining ikki baravari miqdorida 7. Rivojlangan davlatlarga uyushgan holda tanlash tartibida mehnat migratsiyasiga ketayotgan fuqarolarga mazkur mamlakatlarda mehnat faoliyatini amalga oshirish uchun “ishchi viza”ni rasmiylashtirish xarajatlarini qoplab berish. 1. Agentlik boshligʻi nomiga ariza. 2. Ariza beruvchining shaxsini tasdiqlovchi hujjatlar. “Ishchi viza”ni rasmiylashtirish xarajatlarini qoplab berish. Bazaviy hisoblash miqdorining besh baravari miqdorigacha 8. Xorijda fuqarolarni uyushgan holda ishga joylashtirishni kengaytirish, noqonuniy mehnat migratsiyasining oldini olish masalalari boʻyicha axborot-maʼrifiy tadbirlar oʻtkazish 1. Agentlikning axborot-maʼrifiy tadbirlar oʻtkazish toʻgʻrisidagi iltimosnomasi. 2. Axborot-maʼrifiy mahsulotlar tayyorlash va joylashtirish uchun shartnomalar (roliklar, maqolalar, eʼlonlar, flayerlar, risolalar, bukletlar, bannerlar va boshqalar). 1. Reklama-maʼrifiy mahsulotlar tayyorlovchilarni tanlash. 2. Tuzilgan shartnomalarga muvofiq axborot-maʼrifiy mahsulotlar tayyorlash va joylashtirishni moliyalashtirish. 10 ming AQSH dollarigacha 9. Xorijda Agentlik vakolatxonalarini tashkil etish, jihozlash va saqlab turish 1. Agentlikning xorijdagi vakolatxonalarni tashkil etish toʻgʻrisidagi iltimosnomasi. 2. Bandlik va mehnat munosabatlari vazirligining buyrugʻi. 3. Vakolatxona tashkil etishga sarflanadigan xarajatlar smetasi. 4. Vakolatxonaning shtat jadvali. 1. Agentlikning vakolatxona tashkil etish, jihozlash va saqlab turish toʻgʻrisidagi iltimosnomasi. 2. Bandlik va mehnat munosabatlari vazirligining vakolatxona tashkil etish toʻgʻrisida TIV bilan kelishilgan qarorlari. 3. Moliyalashtirish: vakolatxona binolari va xonalarini kapital hamda joriy taʼmirlash (zarur boʻlsa); vakolatxona xodimlari uchun avtotransport vositalarini xarid qilish; mebel va idora texnikasi bilan jihozlash, tuzilgan ijara shartnomalariga muvofiq vakolatxona binolari va xonalari hamda xodimlarning uy-joyi uchun ijara haqi toʻlash. Tasdiqlangan smetalarga va tuzilgan shartnomalargamuvofiq 10. Oʻzbekiston Respublikasi fuqarolari ishga joylashtirilayotgan joylarni borib koʻrish orqali monitoring oʻtkazish. 1. Agentlikning Oʻzbekiston Respublikasi fuqarolari ishga joylashtirilayotgan joylarni borib koʻrish orqali monitoring oʻtkazish toʻgʻrisidagi iltimosnomasi. 2. Bandlik va mehnat munosabatlari vazirligi bilan kelishilgan holda Agentlikning monitoring oʻtkazish toʻgʻrisidagi buyrugʻi. 3. Safarga yuborish uchun reja-vazifa va xarajatlar smetasi. Xarajatlarni 5 sutkadan koʻp boʻlmagan muddatga toʻlashni moliyalashtirish. Transport, yashashva sutkalik xarajatlarni belgilangan normalarga muvofiq